Սևաներկերի ամբողջ բազմազանության մեջ իսկապես դժվար է գտնել այնպիսին, որ հարմար լինի զգայուն աչքերի համար, միաժամանակ ծավալ ու երկարություն հաղորդի։ Իրավիճակն էլ ավելի է բարդանում, երբ դու կրում ես նաև հպոսպնյակներ։ Գրգռվածությունից խուսափելու համար փնտրիր չեզոք pH-ով սևաներկ և ուշադրություն դարձրու բաղադրությանը, այն պետք է լինի հիպոալերգիկ։ Միայն այդպես քո թարթիչները կստանան անհավանական երկարություն և ծավալ, իսկ դու կխուսափես տհաճ զգացողություններից։